钦定古今图书集成/明伦汇编/闺媛典/第170卷 > 林镜妻陈氏
## 钦定古今图书集成/明伦汇编/闺媛典/第170卷 > 林镜妻陈氏

按《福州府志》：“陈氏，名臾姐，长乐太仆寺卿文沛女。适
闽县林镜。镜大尹堪子也。镜早夭，氏年十九，有身，哀
恸欲死。姑劝曰：‘倘生男，固可延一线也’。氏闻乃止，弥
月举一男，甫周而殇，氏又不欲生。姑复劝曰：‘吾虽老，
尚有馀年，妇念儿则无弃我’。氏遂茹素奉姑四十馀
年，未尝少懈，家人不闻其声。姑年九十二卒，氏年七”
十馀，尚健。